ΥΠΕΣ: Επιχορήγηση 4,5 εκατ. ευρώ στους δήμους Μαραθώνα και Ραφήνας-Πικερμίου για τους πυρόπληκτους

Επιχορήγηση ύψους 4.500.069,10 ευρώ στους δήμους Μαραθώνα και Ραφήνας-Πικερμίου για την υλοποίηση του προγράμματος κοινωνικής προστασίας, ενέκρινε ο υπουργός Εσωτερικών, Πάνος Σκουρλέτης.

Συγκεκριμένα, ο κ. Σκουρλέτης ενέκρινε τη χορήγηση στους πυρόπληκτους δημότες των Δήμων Μαραθώνα και Ραφήνας- Πικερμίου για τις άμεσες βιοτικές ανάγκες τους (586,94 ευρώ) και για την αντικατάσταση της οικοσκευής (έως 5.869,41 ευρώ).

Συγκεκριμένα, στο Δήμο Μαραθώνα αποδίδονται 3.756.421 ευρώ και στο Δήμο Ραφήνας- Πικερμίου 743.648 ευρώ.